กฎกระทรวง ฉบับที่ 5 (พ.ศ. 2500) ออกตามความในพระราชบัญญัติ กองอาสารักษาดินแดน พ.ศ. 2497
กฎกระทรวง
กฎกระทรวง
ฉบับที่ ๕ (พ.ศ. ๒๕๐๐)
ออกตามความในพระราชบัญญัติกองอาสารักษาดินแดน
พ.ศ. ๒๔๙๗[๑]
 

อาศัยอำนาจตามความในมาตรา ๙ และมาตรา ๓๐ แห่งพระราชบัญญัติกองอาสารักษาดินแดน
พ.ศ. ๒๔๙๗ รัฐมนตรีว่าการกระทรวงมหาดไทย ออกกฎกระทรวงไว้ ดังต่อไปนี้

ข้อ ๑
ให้ยกเลิกความในข้อ ๑ แห่งกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติกองอาสารักษาดินแดน
พ.ศ. ๒๔๙๗ และให้ใช้ความต่อไปนี้แทน
ข้อ ๑
ให้มีตำแหน่งผู้บังคับบัญชาและเจ้าหน้าที่กองอาสารักษาดินแดน ดังต่อไปนี้
๑. ผู้บัญชาการ ใช้อักษรย่อว่า ผ.บ.ช.
๒. รองผู้บัญชาการ ใช้อักษรย่อว่า ร.ผ.ช.
๓. ผู้ช่วยผู้บัญชาการ ใช้อักษรย่อว่า ช.ผ.ช.
๔. ผู้บังคับการจังหวัด ใช้อักษรย่อว่า ผ.ก.จ.
๕.
รองผู้บังคับการจังหวัด ใช้อักษรย่อว่า ร.ก.จ.
๖. ผู้บังคับกองร้อย ใช้อักษรย่อว่า ผ.ก.ร.
๗. รองผู้บังคับกองร้อย ใช้อักษรย่อว่า ร.ก.ร.
๘. ผู้บังคับหมวด ใช้อักษรย่อว่า ผ.บ.ม.
๙. จ่ากองร้อย ใช้อักษรย่อว่า จ.ก.ร.
๑๐. ผู้บังคับหมู่ ใช้อักษรย่อว่า ผ.บ.หมู่

ข้อ ๒
ให้ยกเลิกความในข้อ ๓ แห่งกฎกระทรวง ฉบับที่ ๒ (พ.ศ. ๒๔๙๗)
ออกตามความในพระราชบัญญัติกองอาสารักษาดินแดน พ.ศ. ๒๔๙๗ และให้ใช้ความต่อไปนี้แทน
ข้อ ๓
ให้ผู้บังคับการจังหวัดเป็นผู้ปกครองบังคับบัญชาเจ้าหน้าที่และสมาชิกกองอาสารักษาดินแดนซึ่งสังกัดอยู่ในจังหวัดนั้น

ข้อ ๓
ให้ยกเลิกความในข้อ ๕ แห่งกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติกองอาสารักษาดินแดน
พ.ศ. ๒๔๙๗ และให้ใช้ความต่อไปนี้แทน
ข้อ ๕
ผู้บัญชาการเป็นผู้แต่งตั้งบุคคลใดที่เห็นสมควรเป็นรองผู้บังคับการจังหวัด
และรองผู้บังคับกองร้อย และให้มีอำนาจถอดถอนด้วย และให้ผู้ดำรงตำแหน่งดังกล่าว เป็นผู้ปกครองบังคับบัญชาเจ้าหน้าที่และสมาชิกกองอาสารักษาดินแดน
ซึ่งสังกัดอยู่ในจังหวัด อำเภอ หรือในกองร้อยนั้น แล้วแต่กรณี
และให้เป็นผู้ช่วยผู้บังคับการจังหวัด หรือผู้บังคับกองร้อยตามลำดับ


ให้ไว้ ณ วันที่ ๑๐ กรกฎาคม พ.ศ. ๒๕๐๐
พลโท ป. จารุเสถียร
รัฐมนตรีช่วยว่าการฯ ลงนามแทน
รัฐมนตรีว่าการกระทรวงมหาดไทย
หมายเหตุ :- เหตุผลในการประกาศใช้กฎกระทรวงฉบับนี้ คือ
พระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๔๙๙
ได้แก้ไขพระราชบัญญัติระเบียบบริหารราชการแผ่นดิน พ.ศ. ๒๔๙๕ (ฉบับที่ ๒) พ.ศ. ๒๔๙๖
และ (ฉบับที่ ๓) พ.ศ. ๒๔๙๙ โดยเลิกภาค ให้มีเฉพาะเขต
สำหรับการจัดระเบียบบริหารราชการส่วนภูมิภาค ให้มีเฉพาะจังหวัดและอำเภอ และโอนอำนาจหน้าที่ของผู้ว่าราชการภาค
ไปเป็นของผู้ว่าราชการจังหวัด จึงสมควรแก้ไขกฎกระทรวง ฉบับที่ ๒ (พ.ศ. ๒๔๙๗)
ออกตามความในพระราชบัญญัติกองอาสารักษาดินแดน พ.ศ. ๒๔๙๗ โดยให้ยกเลิกตำแหน่งผู้บัญชาการภาค
รองผู้บัญชาการภาค ทั้งนี้
เพื่อให้สอดคล้องต้องกันกับพระราชบัญญัติระเบียบบริหารราชการแผ่นดิน ฉบับดังกล่าว

















จุฑามาศ/ปรับปรุง
๒๕ สิงหาคม ๒๕๕๘






[๑] ราชกิจจานุเบกษา
เล่ม ๗๔/ตอนที่ ๖๓/หน้า ๑๑๗๐/๒๓ กรกฎาคม ๒๕๐๐